  Туспуктэм: Алексей Арзамасцев Наталия Сильвестрова Ижкарын 2024-тӥ арын «Безопасные качественные дороги» йӧскалык ӵектос улсын куать сюрес люкетэз тупатъялозы. Со сярысь кар тӧролэн лэсьтӥськонъя но жилищно-коммунальной возёсъя воштӥсезлэсь ужъёссэ быдэсъясь Владимир Гуляев «ВКонтакте» мерлыко вотэсаз ивортӥз. Лыдметэз карын улӥсьёслэсь вазиськонъёссэс лыдэ басьтыса, озьы ик сюресъёс вылысь бадӟым машина трафикез чакласа радъязы. Отчы пыртӥзы: Карл Маркс нимо урам (Чугуевский нимо урамысен Ястребовской пролка дорозь); Копровой проспект (Автозаводской ульча дорысен Вотка шоссеозь); Красной урам (Ленин нимо урам дорысен Пастухов нимо уром дорозь); Пойма урам дорысен «Бригада Самолёт» микроёрос дорозь сюрес; 9-тӥ Подлесной урам (Вормонлы 30 ар ульча дорысен Металлургъёслэн ульчаозязы); Автозаводской урам (Октябрьлы 10 ар урамысен Петров нимо урамозь). Тодэ вайытом,  Удмуртиын 2024-тӥ арын йӧскалык ӵектосъя 14 сюресъёсты тупатъяны чаклало. Тегъёс: сюресъёс тупатъянужъёс йӧскалыкӵектосъёс Ижкар Удмуртия  